VS002499
Datum: 2004-01-22T01:00:00.000+01:00
datum_sodbe_i_stopnje: 2010-03-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.600 EUR
opombe: II Ips 260/2011 (revizija je bila dopuščena s sklepom z II DoR 538/2010 z dne 7. 4. 2011). Reviziji tožene stranke je bilo ugodeno tako, da je bila dosojena odškodnina znižana za 1.200 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Poslovodja.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3/366, je presegla običajne meje.

Stanje je trajalo od 22. 1. 2004 do 30. 10. 2008, ko je bila zgrajena avtocesta, zaradi katere se je promet preusmeril, torej približno 57 mesecev.

Stanovanjska hiša v kateri živi tožnik z družino je:

    od ceste oddaljena 5-6 m. Na cesto gledajo naslednji skupni prostori hiše – kuhinja, dnevna soba,

    zaradi bližine prehoda za pešce so tovorna vozila dodatno zavirala, nato pa hrupno speljevala; pretočnost pešcev je bila velika zaradi bližine zdravstvenega doma,

    pogoste so bile prometne nesreče.

## Kršitev drugih pravic osebnosti

Kršena je bila pravica do zdravega življenjskega okolja

Stanje je trajalo od 22. 1. 2004 do 30. 10. 2008, ko je bila zgrajena avtocesta, zaradi katere se je promet preusmeril, torej približno 57 mesecev.

Tožnik je bil 11 mesecev brezposeln in zato ves čas doma; nato je bil zaradi službe odsoten od doma po 8,5 ure dnevno. Zaradi hrupa praktično ni spal; zaradi neprespanosti se je spremenil, sodelavci v službi so mislili da se ves čas prepira z njimi, saj je že iz navade govoril s povišanim glasom; bil je vzkipljiv in nestrpen tudi do strank.

Doma je bila zaradi hrupa mogoča le komunikacija s povišanim tonom glasu, okrnjeni so bili družinski odnosi. Ni bilo mogoče gledati televizije in poslušati radia pri normalni jakosti, telefonski pogovori so bili mogoči le v spalnici; zadrževanje na balkonu je bilo omejeno, oken ni bilo mogoče odpirati.

---

OZ člen 179